CELEX: 31988D0046
Language: el
Date: 1988-01-13 00:00:00
Title: 88/46/ΕΟΚ: Απόφαση της Επιτροπής της 13ης Ιανουαρίου 1988 που τροποποιεί την απόφαση 84/128/ΕΟΚ για τη σύσταση συμβουλευτικής επιτροπής βιομηχανικής έρευνας και ανάπτυξης (IRDAC)

Avis juridique important

|

31988D0046

88/46/ΕΟΚ: Απόφαση της Επιτροπής της 13ης Ιανουαρίου 1988 που τροποποιεί την απόφαση 84/128/ΕΟΚ για τη σύσταση συμβουλευτικής επιτροπής βιομηχανικής έρευνας και ανάπτυξης (IRDAC)  

Επίσημη Εφημερίδα αριθ. L 024 της 29/01/1988 σ. 0066 - 0066 Φινλανδική ειδική έκδοση: Κεφάλαιο 13 τόμος 16 σ. 0243  Σουηδική ειδική έκδοση: Κεφάλαιο 13 τόμος 16 σ. 0243 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Ιανουαρίου 1988  που τροποποιεί την απόφαση 84/128/ΕΟΚ για τη σύσταση συμβουλευτικής επιτροπής βιομηχανικής έρευνας και ανάπτυξης ( IRDAC)  (88/46/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155,  Εκτιμώντας ότι είναι σκόπιμο να αναπροσαρμοστεί η διαδικασία αντικατάστασης των μελών της συμβουλευτικής επιτροπής, η οποία ορίζεται στην απόφαση 84/128/ΕΟΚ της Επιτροπής (1), όπως τροποποιήθηκε από την απόφαση 86/9/ΕΟΚ (2), από την πρώτη τριετή θητεία στη δεύτερη και να διασφαλιστεί το αδιάκοπο των εργασιών,  ΑΠΟΦΑΣΙΖΕΙ:  Άρθρο 1  Το άρθρο 4 παράγραφος 1 της απόφασης 84/128/ΕΟΚ αντικαθίσταται από το ακόλουθο κείμενο:  «1. Η θητεία των μελών της Επιτροπής είναι τριετής και είναι δυνατόν να ανανεωθεί για μια δεύτερη πλήρη περίοδο, ή τμήμα περιόδου, για τα μέλη που είναι επιφορτισμένα με ειδικά καθήκοντα. Τα μέλη της Επιτροπής συνεχίζουν να ασκούν τα καθήκοντά τους έως ότου αντικατασταθούν.»  Άρθρο 2  Η παρούσα απόφαση εφαρμόζεται από την 1η Ιανουαρίου 1988.  Βρυξέλλες, 13 Ιανουαρίου 1988.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 66 της 8. 3. 1984, σ. 30.  (2) ΕΕ αριθ. L 25 της 31. 1. 1986, σ. 26.